**ELŐTERJESZTÉS**

**Körmend Város Önkormányzata Képviselő-testületének 2022. május 26-i ülésére**

**Tárgy:** A KörmendiRoma Nemzetiségi Önkormányzattal kötött együttműködési megállapodás felülvizsgálata

Tisztelt Képviselő-testület!

A nemzetiségek jogairól szóló 2011. évi CLXXIX. törvény (továbbiakban: Nek. tv.) értelmében a helyi önkormányzat, valamint a helyi nemzetiségi önkormányzat a Nek. tv. rendelkezéseinek végrehajtása céljából együttműködési megállapodást köt egymással. A megállapodást szükség szerint felül kell vizsgálni.

Az elmúlt évben a belső ellenőr megvizsgálta a Körmendi Roma Nemzetiségi Önkormányzat dokumentumait és működését, valamint Körmend Város Önkormányzatával és annak hivatalával való együttműködését. A vizsgálat alapján megállapította, hogy a nemzetiségi önkormányzat működésének feltételei a Nek. tv-ben meghatározottak szerint szabályozottak, azonban a két önkormányzat közötti együttműködési megállapodás pontosítására és kiegészítésére tett javaslatot annak érdekében, hogy az maradéktalanul eleget tegyen a Nek. tv-ben előírtaknak.

A belső ellenőr megállapításai alapján, vele egyeztetve megtörtént az együttműködési megállapodás felülvizsgálata. A megállapodás tervezetét a képviselők az előterjesztés mellékleteként megismerhetik.

Lényeges tartalmi változtatásra nem került sor, egyrészt formai módosítás, illetve egyes rendelkezések pontosítására, részletesebb kifejtésére került sor. Módosításra került a megállapodás elnevezése, a Nek. tv-vel összhangban a közigazgatási szerződés elnevezést kapta. Pontosításra és részletezésre került továbbá a megállapodásban a nemzetiségi önkormányzat számára, annak működéséhez a Körmendi Közös Önkormányzati Hivatal által nyújtott segítség a pénzügyi és gazdálkodási feladatok ellátása, nyilvántartási, adatszolgáltatási és egyéb adminisztrációs feladatok ellátása kapcsán.

A megállapodást a Körmendi Roma Nemzetiségi Önkormányzatnak szintén meg kell tárgyalnia, a hatályba lépéséhez mindkét testület elfogadása szükséges.

Kérem a Tisztelt Képviselő-testületet, hogy az előterjesztésben foglaltakat tárgyalja meg, és a határozati javaslatot támogassa.

**HATÁROZATI JAVASLAT**

Körmend Város Önkormányzatának Képviselő-testülete megismerte a Körmendi Roma Nemzetiségi Önkormányzattal való együttműködést szabályozó közigazgatási szerződést, és azt a melléklet szerinti tartalommal jóváhagyja, egyúttal felhatalmazza a polgármestert annak aláírására.

Körmend, 2022. május 16.

 **Bebes István**

 **polgármester**

***KÖZIGAZGATÁSI SZERZŐDÉS***

***a nemzetiségek jogairól szóló 2011. évi CLXXIX. törvény 80.§ (2) bekezdése alapján a helyi önkormányzat és a nemzetiségi önkormányzat együttműködéséről***

amely létrejött egyrészről **Körmend Város Önkormányzata** (törzskönyvi azonosító szám: 733612; székhely: 9900 Körmend, Szabadság tér 7., képviseli: Bebes István polgármester) – a továbbiakban: Önkormányzat;

másrészről **Körmendi Roma Nemzetiségi Önkormányzata** (törzskönyvi azonosító szám: 663346; székhely: 9900 Körmend, Szabadság tér 7., képviseli: Horváth István elnök)– a továbbiakban: RNÖ

között alulírott helyen és időben az alábbi feltételekkel:

1. Szerződő felek megállapítják, hogy a nemzetiségek jogairól szóló 2011. évi CLXXIX. törvény (továbbiakban: Nek. tv.) 80.§ (2) bekezdésében kapott felhatalmazás alapján, a Nek. tv. rendelkezéseinek végrehajtása céljából közigazgatási szerződést kötnek egymással, melyben rögzítik az együttműködésük formáit és feltételeit.
2. Szerződő felek megállapodnak abban, hogy a roma nemzetiséget érintő kérdésekben, a RNÖ elnökének kezdeményezésére, a tárgyalandó napirendek megjelölésével, előzetesen egyeztetett időpontban az Önkormányzat és a RNÖ képviselője egyeztetést tart.
3. A RNÖ képviselőit – a roma nemzetiség és a roma nemzetiséghez tartozó személyek helyzetét érintő ügyekben – a települési képviselőkkel azonos jogok illetik meg, munkájukat a Körmendi Közös Önkormányzati Hivatal (továbbiakban: Hivatal) segíti.
4. Az Önkormányzat közvetlenül és illetékes bizottságai útján szakmai segítséget és anyagi támogatást nyújt az RNÖ részére a nemzetiség hagyományainak, kultúrájának ápolásához, sport tevékenységéhez. Támogatja az évente megrendezésre kerülő Roma Kulturális Napot.
5. A RNÖ költségvetésének előkészítésével és megalkotásával, valamint a költségvetéssel összefüggő adatszolgáltatási kötelezettségek teljesítésével, önálló fizetési számla nyitásával, adószám igénylésével kapcsolatos feladatokat a Hivatal Pénzügyi Osztálya, míg a törzskönyvi nyilvántartásával kapcsolatos feladatokat a Hivatal Közszolgálati Osztálya látja el az egyes feladatok felmerülésekor folyamatosan.
6. A költségvetési koncepció összeállítása előtt a Hivatal Pénzügyi Osztályának vezetője a RNÖ tekintetében annak elnökével áttekinti a következő költségvetési évre vonatkozó feladatait, az RNÖ bevételi forrásait, és ennek alapján tervezi meg a RNÖ költségvetését.
7. A RNÖ kötelezettségvállalásának részletes szabályait – különösen az összeférhetetlenségi és nyilvántartási kötelezettségeket – a RNÖ Gazdálkodási Szabályzata rögzíti.
8. A RNÖ kötelezettségvállalásának pénzügyi ellenjegyzése, a teljesítés igazolása, az utalványozás az alábbiak szerint történik:
	* 1. Kötelezettségvállalás pénzügyi ellenjegyzésére a Pénzügyi Osztály vezetője jogosult.
		2. A pénzügyi ellenjegyzésre jogosultnak az ellenjegyzést megelőzően meg kell győződnie arról, hogy:
9. A jóváhagyott költségvetés fel nem használt, illetve le nem kötött, a kötelezettségvállalás tárgyával összefüggő kiadási előirányzata rendelkezésre áll-e, illetve a befolyt vagy várhatóan befolyó bevétel biztosítja-e a fedezetet.
10. Az előirányzat felhasználási terv szerint a kifizetés várható időpontjában a fedezet rendelkezésre áll-e.
11. A kötelezettségvállalás nem sérti-e a gazdálkodásra vonatkozó szabályokat.
	* 1. Amennyiben a kötelezettségvállalás nem felel meg az előírtaknak, a pénzügyi ellenjegyzésre jogosultnak erről írásban tájékoztatni kell a kötelezettségvállalót, illetve a RNÖ elnökét. Ha a RNÖ elnöke, a tájékoztatás ellenére írásban pénzügyi ellenjegyzésre utasítja az ellenjegyzőt, az köteles az utasításnak eleget tenni. E tényről a nemzetiségi önkormányzat képviselő testületét haladéktalanul írásban kell értesíteni.
		2. A pénzügyi ellenjegyzés tényét az ellenjegyző a kötelezettségvállalás dokumentumán „pénzügyi ellenjegyzés” megjelöléssel, aláírásával igazolja.
		3. A kiadás teljesítésének utalványozása előtt ellenőrizni és igazolni kell a kiadások jogosságát, összegszerűségét, a szerződés, megrendelés, egyéb kötelezettségvállalás teljesítését.
		4. A teljesítés igazolásának a kincstár által számfejtett személyi jellegű juttatások kifizetését kivéve ki kell terjednie valamennyi kiadásra.
		5. Teljesítés igazolás ellátására a RNÖ elnöke, távolléte esetén az elnökhelyettes jogosult.
		6. A pénzügyi teljesítésre benyújtott bizonylat teljesítés igazolójának a kifizetés jogosságát, összegszerűségét, a szerződés, megrendelés, egyéb kötelezettségvállalás teljesítését kell aláírásával igazolnia.
		7. Az igazolási kötelezettség végrehajtását *„A kiadás teljesítésének jogosságát, összegszerűségét, teljesítését igazolom”* szöveg megjelölésével és az igazolás időpontjának feltüntetésével kell az arra jogosultnak aláírásával igazolni.
		8. A kötelezettségvállalás alapján elvégzett teljesítés megtörténtét a szolgáltatásnak megfelelő mellékletekkel dokumentáltan (szállítólevél, munkalap, felmérési napló, műszaki átvételi jegyzőkönyv, stb.) kell igazolni. Az igazolás történhet a számlán, a kifizetési bizonylaton közvetlenül, illetve a teljesítést igazoló külön nyomtatványon a számviteli szabályzatban rögzítettek szerint.
		9. A teljesítésigazolás alapján az érvényesítést a Pénzügyi Osztály – osztályvezető által kijelölt – munkatársa végzi a Gazdálkodási Szabályzatban foglaltak szerint.
		10. Az érvényesítés megtörténtét érvényesítési záradékban kell rögzíteni, amelynek tartalmaznia kell az „érvényesítve” megjelölést, az érvényesítés dátumát, az érvényesítő aláírását.
		11. Az érvényesítő ellenőrzi az összegszerűséget, a fedezet meglétét és azt, hogy a megelőző ügymenetben a vonatkozó jogszabályokban, belső szabályzatokban foglaltakat betartották-e.
		12. Az érvényesítés megtörténtét, illetve feladatának teljesítését az érvényesítő aláírásával igazolja.
		13. A kiadás utalványozása az érvényesített okmány alapján a RNÖ elnöke vagy az elnökhelyettes jogosult.
		14. Utalványozás *„Utalvány”* rendelvényen történik, amelyet a könyvelési program állít elő.
		15. Az utalványon fel kell tüntetni:
	1. az utalványozó keltezéssel ellátott aláírását,
	2. az "utalvány" szót,
	3. a költségvetési évet,
	4. a kötelezettségvállalás nyilvántartásba vétel számát,
	5. a befizető és a kedvezményezett megnevezését, címét,
	6. a fizetés időpontját, módját és összegét,
	7. a megterhelendő, jóváírandó bankszámla számát és megnevezését.
12. A RNÖ belső ellenőrzési feladatainak ellátásáról az Önkormányzat gondoskodik a saját belső ellenőrzésére vonatkozó szabályok szerint. A Pénzügyi Osztály vezetője vagy a vezető által kijelölt munkatársa gondoskodik az adatszolgáltatásokról, és egyeztet az ellenőrzési feladatok meghatározása során a RNÖ elnökével.
13. Az Önkormányzat a városban élő roma nemzetiség életkörülményeinek és anyagi helyzetének javítása érdekében biztosítja, hogy:
14. a RNÖ elnöke vagy az általa megbízott képviselő tanácskozási joggal részt vegyen a képviselő testületi ülésen;
15. a RNÖ elnöke vagy képviselője tanácskozási joggal részt vegyen a Képviselő-testület bizottságainak munkájában, részt vegyen azok ülésein;
16. a tanácskozási jog gyakorlásának biztosítása érdekében a Hivatal megküldi a RNÖ elnöke részére a képviselő-testület ülésére szóló meghívót és az előterjesztéseket, valamint érintettségük esetén a képviselő-testület bizottságainak ülésére szóló meghívót;
17. a RNÖ napirendi ponthoz kapcsolódó, írásban benyújtott véleményét a bizottsági tagok, valamint a képviselők megkapják;
18. a RNÖ előterjesztését, véleményét a bizottság és a képviselő-testület érdemben tárgyalja, illetve a tárgyalás során figyelembe veszi;
19. meghívás esetén a polgármester vagy az általa felkért személy, a települési képviselő részt vesz a RNÖ rendezvényein.
20. Az Önkormányzat figyelemmel kíséri a roma nemzetiséget érintő jogalkotási folyamatokat, és jogszabályi változás esetén tájékoztatja arról a RNÖ elnökét a kölcsönösség elve és gyakorlata alapján.
21. Az Önkormányzat a Hivatal és a nevelési intézményei bevonásával segítséget nyújt a RNÖ részére a gyermek- és ifjúságvédelem területén, a gyermekek életkörülményeinek állandó figyelemmel kísérésével az óvodákban és iskolákban működő ifjúságvédelmi felelősök és a hivatásos pártfogók közreműködésével.
22. Az Önkormányzat a RNÖ részére támogatást nyújt, amelyet az Önkormányzat a mindenkori költségvetési rendeletében határoz meg.
23. Az Önkormányzat a Hivatal útján biztosítja a RNÖ részére a Nek. tv. 80.§ (1) bekezdésében rögzítetteket, tehát az önkormányzati működés személyi és tárgyi feltételeit, szakmai segítséget nyújt, valamint gondoskodik a működéssel kapcsolatos gazdálkodási és adminisztratív végrehajtási feladatok ellátásáról az alábbiak szerint:
24. A RNÖ munkájához havonta igény szerint, de legalább harminckét órában térítésmentesen helyiséget biztosít a Hivatal székhelyén (Körmend, Szabadság tér 7.) a feladatellátáshoz szükséges tárgyi, technikai eszközökkel együtt.
25. A RNÖ és tisztségviselőinek, képviselőinek munkáját a Hivatal Közszolgálati Osztályának kijelölt munkatársa segíti különös tekintettel a testületi ülések előkészítésére (meghívók, előterjesztések előkészítése, kiküldése), a testületi ülések jegyzőkönyveinek elkészítésére, azok benyújtására, döntések előkészítésére, a testületi és tisztségviselői döntéshozatalhoz kapcsolódó nyilvántartási, sokszorosítási, postázási feladatok ellátására, továbbá valamennyi hivatalos levelezés előkészítésére és postázására. Az Ezekhez szükséges tárgyi feltételeket a Hivatal biztosítja.
26. A RNÖ működésével, gazdálkodásával kapcsolatos nyilvántartási, adatszolgáltatási és iratkezelési feladatokat a Hivatal Pénzügyi Osztályának és Közszolgálati Osztályának kijelölt munkatársai látják el.
27. Szükség esetén a jelnyelv és a speciális kommunikációs rendszer használatának biztosításáról a Hivatal gondoskodik.
28. A RNÖ 13. pontban rögzítettek szerinti feladatellátásához kapcsolódó költségeket – a RNÖ tagja és tisztségviselője telefonhasználata költségeinek kivételével – a Hivatal viseli.
29. A jegyző vagy az aljegyző az Önkormányzat megbízásából és képviseletében részt vesz a RNÖ testületi ülésein és jelzi, amennyiben törvénysértést észlel, továbbá a RNÖ kérésére szakmai segítséget nyújt annak ülésén és azon kívül is a működését érintően.
30. A RNÖ hatékony munkát végez a roma nemzetiség társadalomba történő beilleszkedése érdekében, ezzel segítve az Önkormányzat roma nemzetiséggel kapcsolatos politikáját és napi operatív feladatait. Az Önkormányzat és a RNÖ a roma nemzetiséggel kapcsolatos politikájáról az egyeztető megbeszélések során kölcsönösen tájékoztatja egymást.
31. A RNÖ segítséget nyújt a nemzetiségi önkormányzathoz fordulók számára, tájékoztatja őket az Önkormányzat intézményeiben a közhasznú foglalkoztatás lehetőségeiről, az Önkormányzat rendeleteiben foglalt jogaikról, kötelezettségeikről. A Hivatal munkájának és a nemzetiségi önkormányzathoz fordulók jogérvényesítésének elősegítése érdekében a RNÖ képviselői, az ügyfelek számára segítséget nyújtanak az alkalmazott nyomtatványok kitöltéséhez, mellékletekkel történő felszereléséhez, beadványok szerkesztéséhez.
32. A RNÖ pályázataival kapcsolatban szerződő felek megállapodnak abban, hogy a RNÖ pályázatait az elnök, az elnökhelyettes, illetve a képviselők maguk készítik el. A pályázati anyagok összeállítása során kérhetik a jegyző vagy az általa megbízott hivatali dolgozó segítségét. Akadályoztatásuk esetén azt kellő időpontig jelzik, illetőleg megfelelő más szakemberre javaslatot tesznek. A pályázat elkészítéséhez a RNÖ pályázatkészítője közvetlenül külső, arra alkalmas szakemberhez is fordulhat.
33. A RNÖ a nemzetiségi közügyek intézése érdekében jogosult az Önkormányzatnál és szerveinél eljárást kezdeményezni, tájékoztatást kérni, részükre javaslatot tenni. A kezdeményezés joga magában foglalja az önkormányzati fenntartású intézmények működésével kapcsolatos, a nemzetiségek jogait sértő gyakorlat megszüntetésének, egyedi döntés megváltoztatásának, visszavonásának kezdeményezését is. Amennyiben a RNÖ az Önkormányzat valamely szervéhez fordul kezdeményezéssel, úgy erről egyidejűleg a polgármestert is tájékoztatja. A hatáskörrel és illetékességgel rendelkező szerv vezetője a kezdeményezésre a kézhezvételétől számított 30 napon belül köteles érdemben választ adni. Ha a megkeresett szerv vezetője a megkeresés tárgyát illetően nem rendelkezik hatáskörrel vagy illetékességgel, köteles a megkeresést 3 napon belül a hatáskörrel és illetékességgel rendelkező szervhez áttenni.
34. A RNÖ tudomásul veszi és vállalja, hogy az Önkormányzat döntését igénylő kezdeményezéseit – a rendkívüli eseteket kivéve – a képviselő-testület ülését legalább 14 nappal megelőzően eljuttatja a jegyzőhöz.
35. Az Önkormányzat köteles a helyi közoktatás, helyi sajtó, helyi hagyományápolás és kultúra, az esélyegyenlőség, a társadalmi felzárkózás, a szociális ellátás, valamint a kollektív nyelvhasználat kérdéskörében a roma nemzetiségű lakosságot e minőségében érintő önkormányzati döntés előkészítése során beszerezni az RNÖ egyetértését, és azt a rendelettervezet, valamint a határozattervezet készítése során figyelembe venni. Ha a RNÖ a megkeresésre 30 napon belül nem nyilatkozik, úgy az egyetértését megadottnak kell tekinteni.
36. Jelen megállapodással nem érintett kérdések tekintetében a Nek. tv., valamint az Önkormányzat rendeletei, határozatai és az RNÖ határozatai az irányadóak.
37. Szerződő felek jelen közigazgatási szerződést határozatlan időre kötik azzal, hogy azt szükség szerint, általános vagy időközi választás esetén pedig az alakuló ülést követő harminc napon belül felül kell vizsgálni.

Körmend, 2022. május ….

 Bebes István Horváth István

 polgármester elnök

**Záradék:**

Jelen megállapodást Körmend Város Önkormányzatának Képviselő-testülete …./2022.(V. …) számú határozatával; a Körmendi Roma Nemzetiségi Önkormányzat …./2022.(V. …..) számú határozatával jóváhagyta.

 dr. Stepics Anita

 jegyző